title: Решение (EС) 2015/771 на Съвета от 7 май 2015 година относно позицията, която да се заеме от името на Европейския съюз в рамките на Съвместния комитет, създаден съгласно Споразумението между Европейската общност и нейните държави-членки, от една страна, и Конфедерация Швейцария, от друга страна, относно свободното движение на хора, във връзка с изменението на приложение III (Взаимно признаване на професионалните квалификации) към посоченото споразумение

text:
               14.5.2015

               BG

               Официален вестник на Европейския съюз

               L 121/7

         РЕШЕНИЕ (EС) 2015/771 НА СЪВЕТА
   от 7 май 2015 година
   относно позицията, която да се заеме от името на Европейския съюз в рамките на Съвместния комитет, създаден съгласно Споразумението между Европейската общност и нейните държави-членки, от една страна, и Конфедерация Швейцария, от друга страна, относно свободното движение на хора, във връзка с изменението на приложение III (Взаимно признаване на професионалните квалификации) към посоченото споразумение
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално членове 46, 53 и 62 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Споразумението между Европейската общност и нейните държави-членки, от една страна, и Конфедерация Швейцария, от друга страна, относно свободното движение на хора (1) („Споразумението“) беше подписано на 21 юни 1999 г. и влезе в сила на 1 юни 2002 г.

               (2)

               Съгласно член 18 от Споразумението измененията в приложение III (Взаимно признаване на професионалните квалификации) към него трябва да бъдат приети с решение на Съвместния комитет, създаден с член 14 от Споразумението („Съвместния комитет“).

               (3)

               С цел да се осигури последователното и правилно прилагане на правните актове на Съюза и да се избегнат административни и евентуално правни трудности, приложение III (Взаимно признаване на професионалните квалификации) към Споразумението следва да се измени, така че в него да бъдат включени новите правни актове на Съюза, на които Споразумението понастоящем не се позовава.

               (4)

               Целесъобразно е да бъде определена позицията, която да се заеме от името на Съюза в рамките на Съвместния комитет във връзка с изменението на приложение III (Взаимно признаване на професионалните квалификации) към Споразумението.

               (5)

               Поради това позицията на Съюза в рамките на Съвместния комитет следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която да се заеме от името на Европейския съюз в рамките на Съвместния комитет, създаден с член 14 от Споразумението между Европейската общност и нейните държави-членки, от една страна, и Конфедерация Швейцария, от друга страна, относно свободното движение на хора („Съвместният комитет“), във връзка с изменението на приложение III (Взаимно признаване на професионалните квалификации) към него се основава на проекта на решение на Съвместния комитет, приложен към настоящото решение.
   Представителите на Съюза в Съвместния комитет могат да одобряват незначителни технически промени в проекта на решението, без да е необходимо допълнително решение на Съвета.
   Член 2
   След като бъде прието, решението на Съвместния комитет се публикува в Официален вестник на Европейския съюз.
   Член 3
   Настоящото решение влиза в сила в деня на приемането му.

      Съставено в Брюксел на 7 май 2015 година.

            За Съвета

            Председател

         E. RINKĒVIČS

      (1)  ОВ L 114, 30.4.2002 г., стр. 6.

      ПРОЕКТ НА
      РЕШЕНИЕ № …/2015 НА СЪВМЕСТНИЯ КОМИТЕТ
      създаден с член 14 от Споразумението между Европейската общност и нейните държави-членки, от една страна, и Конфедерация Швейцария, от друга страна, относно свободното движение на хора
      от
      за изменение на приложение III (Взаимно признаване на професионална квалификация) към посоченото споразумение
      СЪВМЕСТНИЯТ КОМИТЕТ,
      като взе предвид Споразумението между Европейската общност и нейните държави-членки, от една страна, и Конфедерация Швейцария, от друга страна, относно свободното движение на хора (1) („споразумението“), и по-специално членове 14 и 18 от него,
      като има предвид, че:

                  (1)

                  Споразумението беше подписано на 21 юни 1999 г. и влезе в сила на 1 юни 2002 г.

                  (2)

                  Приложение III (Взаимно признаване на професионална квалификация) към споразумението беше заменено с Решение № 2/2011 на Съвместния комитет ЕС—Швейцария (2) и следва да бъде актуализирано, за да се вземат предвид приетите оттогава нови правни актове на Европейския съюз и на Швейцария,

            ПРИЕ НАСТОЯЩОТО РЕШЕНИЕ:
      Член 1
      Приложение III (Взаимно признаване на професионална квалификация) към споразумението се изменя, както е посочено в приложението към настоящото решение.
      Член 2
      Настоящото решение е съставено на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки и шведски език, като текстовете на всички езици са еднакво автентични.
      Член 3
      Настоящото решение влиза в сила в деня на приемането му от Съвместния комитет.

         Съставено в

               За Съвместния комитет

               Председател

         (1)  ОВ L 114, 30.4.2002 г., стр. 6.

         (2)  ОВ L 277, 22.10.2011 г., стр. 20.

      ПРИЛОЖЕНИЕ
      Приложение III (Взаимно признаване на професионална квалификация) към Споразумението между Европейската общност и нейните държави-членки, от една страна, и Конфедерация Швейцария, от друга страна, относно свободното движение на хора се изменя, както следва:

                  1.

                  В частта „РАЗДЕЛ A: АКТОВЕ, КЪМ КОИТО ИМА ПРЕПРАЩАНЕ“ в точка 1а се добавят следните тирета:

                              „—

                              Регламент (ЕС) № 623/2012 на Комисията от 11 юли 2012 г. за изменение на приложение II към Директива 2005/36/ЕО на Европейския парламент и на Съвета относно признаването на професионалните квалификации (ОВ L 180, 12.7.2012 г., стр. 9);

                              —

                              Съобщение на Комисията — Уведомление относно професионалните сдружения или организации, които отговарят на условията по член 3, параграф 2, изброени в приложение I към Директива 2005/36/ЕО (ОВ C 182, 23.6.2011 г., стр. 1);

                              —

                              Съобщение на Комисията — Уведомление за удостоверения за професионална квалификация — Директива 2005/36/ЕО относно признаването на професионалните квалификации (приложение V) (ОВ C 183, 24.6.2011 г., стр. 1);

                              —

                              Съобщение на Комисията — Уведомление за удостоверения за професионална квалификация — Директива 2005/36/ЕО относно признаването на професионалните квалификации (приложение V) (ОВ C 367, 16.12.2011 г., стр. 5);

                              —

                              Съобщение на Комисията — Уведомление за удостоверения за професионална квалификация — Директива 2005/36/ЕО относно признаването на професионалните квалификации (приложение V) (ОВ C 244, 14.8.2012 г., стр. 1);

                              —

                              Съобщение на Комисията — Уведомление за удостоверения за професионална квалификация — Директива 2005/36/ЕО относно признаването на професионалните квалификации (приложение V) (ОВ C 396, 21.12.2012 г., стр. 1);

                              —

                              Съобщение на Комисията — Уведомление за удостоверения за професионална квалификация — Директива 2005/36/ЕО относно признаването на професионалните квалификации (приложение V) (ОВ C 183, 28.6.2013 г., стр. 4);

                              —

                              Съобщение на Комисията — Уведомление за удостоверения за професионална квалификация — Директива 2005/36/ЕО относно признаването на професионалните квалификации (приложение V) (ОВ C 301, 17.10.2013 г., стр. 1).“

                  2.

                  В точка 1ж се добавят следните вписвания:

                              „Държава

                              Наименование

                              Медицинска онкология
                              Минимален срок на обучение: 5 години

                              Швейцария

                              Medizinische Onkologie
                              Oncologie médicale
                              Oncologia medica

                              Държава

                              Наименование

                              Медицинска генетика
                              Минимален срок на обучение: 4 години

                              Швейцария

                              Medizinische Genetik
                              Génétique médicale
                              Genetica medica“

                  3.

                  В точка 1ж вписването относно категорията „Вътрешни болести“ се заменя със следното:

                              „Държава

                              Наименование

                              Вътрешни болести
                              Минимален срок на обучение: 5 години

                              Швейцария

                              Allgemeine Innere Medizin
                              Médecine interne générale
                              Medicina interna generale“

                  4.

                  В точка 1и се добавя следното вписване:

                              „Страна

                              Удостоверение за професионална квалификация

                              Орган, който издава удостоверенията за професионална квалификация

                              Професионално звание

                              Референтна дата

                              Швейцария

                                          3.

                                          Diplomierte Pflegefachfrau HF, diplomierter Pflegefachmann HF
                                          Infirmière diplômée ES, infirmier diplômé ES
                                          Infermiera diplomata SSS, infermiere diplomato SSS

                              Höhere Fachschulen, die staatlich anerkannte Bildungsgänge durchführen
                              Ecoles supérieures qui proposent des filières de formation reconnues par l'État
                              Scuole specializzate superiori che propongono dei cicli di formazione riconosciuti dallo Stato

                              Pflegefachfrau, Pflegefachmann
                              Infirmière, infirmier
                              Infermiera, infermiere

                              1 юни 2002 г.“

                  5.

                  В точка 1м таблицата се заменя със следното:

                              „Страна

                              Удостоверение за професионална квалификация

                              Орган, който издава удостоверенията за професионална квалификация

                              Професионално звание

                              Референтна дата

                              Швейцария

                                          1.

                                          Diplomierte Hebamme
                                          Sage-femme diplômée
                                          Levatrice diplomata

                              Schulen, die staatlich anerkannte Bildungsgänge durchführen
                              Ecoles qui proposent des filières de formation reconnues par l'État
                              Scuole che propongono dei cicli di formazione riconosciuti dallo Stato

                              Hebamme
                              Sage-femme
                              Levatrice

                              1 юни 2002 г.

                                          2.

                                          [Bachelor of Science [Name of the UAS] in Midwifery]
                                          „Bachelor of Science HES-SO de Sage-femme“ (Bachelor of Science HES-SO in Midwifery)
                                          „Bachelor of Science BFH Hebamme“ (Bachelor of Science BFH in Midwifery)
                                          „Bachelor of Science ZFH Hebamme“ (Bachelor of Science ZHAW in Midwifery)

                              Schulen, die staatlich anerkannte Bildungsgänge durchführen
                              Écoles qui proposent des filières de formation reconnues par l'État
                              Scuole che propongono dei cicli di formazione riconosciuti dallo Stato

                              Hebamme
                              Sage-femme
                              Levatrice

                              1 юни 2002 г.“


title: Решение (ОВППС) 2017/50 на Съвета от 11 януари 2017 година за изменение на Решение 2014/219/ОВППС относно мисия на Европейския съюз по линия на ОПСО в Мали (EUCAP Sahel Mali)

text:
               12.1.2017

               BG

               Официален вестник на Европейския съюз

               L 7/18

         РЕШЕНИЕ (ОВППС) 2017/50 НА СЪВЕТА
   от 11 януари 2017 година
   за изменение на Решение 2014/219/ОВППС относно мисия на Европейския съюз по линия на ОПСО в Мали (EUCAP Sahel Mali)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 15 април 2014 г. Съветът прие Решение 2014/219/ОВППС (1) относно мисия на Европейския съюз по линия на ОПСО в Мали (EUCAP Sahel Mali). Мисията има определен мандат и референтна сума до 14 януари 2017 г.

               (2)

               След стратегическия преглед на мисията Комитетът по политика и сигурност препоръча мандатът на мисията EUCAP Sahel Mali да бъде адаптиран и удължен за срок от две години. Следва да бъде предвидена референтна сума за периода от 15 януари 2017 г. до 14 януари 2018 г.

               (3)

               Следователно Решение 2014/219/ОВППС следва да бъде съответно изменено.

         ПРИЕ НАСТОЯЩОТО РЕШЕНИЕ:
   Член 1
   Решение 2014/219/ОВППС се изменя, както следва:

               1)

               Член 2 се заменя със следното:
               „Член 2
               Цел и задачи
               1.   EUCAP Sahel Mali има за цел да даде възможност на властите на Мали да възстановят и поддържат конституционния и демократичен ред и да създадат условия за траен мир в Мали, както и да възстановят и поддържат държавността и легитимността на държавната власт на цялата територия на страната чрез ефикасното преструктуриране на нейната администрация.
               2.   За да подпомогне динамиката на Мали при възстановяването на държавността, както и прилагането на Договора за мир и помирение в Мали, подписан на 15 май и 20 юни 2015 г., и в тясна координация с другите международни участници, а именно MINUSMA, EUCAP Sahel Mali подпомага и предоставя съвети на силите за вътрешна сигурност при осъществяването на реформата в сектора на сигурността, предприета от новото правителство с цел да:

                           а)

                           подобри тяхната оперативна ефикасност;

                           б)

                           да установи техните съответни йерархични вериги,

                           в)

                           да засили ролята на съдебните и административните власти в областта на управлението и контрола на техните мисии, и

                           г)

                           да улесни тяхното предислоциране в северната част на страната.

                     3.   В рамките на дейностите си EUCAP Sahel Mali допринася за подобряване на оперативната съвместимост и координацията между силите за вътрешна сигурност на държавите от Г-5 от Сахел и силите за вътрешна сигурност на Мали.
               4.   За постигането на своята цел EUCAP Sahel Mali действа съгласно стратегическите оперативни насоки, определени в концепцията за управление на кризи, одобрена от Съвета на 17 март 2014 г., и изложени в одобрените от Съвета документи за оперативно планиране.“

               2)

               Член 14, параграф 1 се заменя със следното:
               „1.   Референтната сума, предназначена за покриване на свързаните с EUCAP Sahel Mali разходи за периода от 15 април 2014 г. до 14 януари 2015 г., е в размер на 5 500 000 EUR. Референтната сума, предназначена за покриване на свързаните с EUCAP Sahel Mali разходи за периода от 15 януари 2015 г. до 14 януари 2016 г., е в размер на 11 400 000 EUR. Референтната сума, предназначена за покриване на свързаните с EUCAP Sahel Mali разходи за периода от 15 януари 2016 г. до 14 януари 2017 г., е в размер на 19 775 000 EUR. Референтната сума, предназначена за покриване на свързаните с EUCAP Sahel Mali разходи за периода от 15 януари 2017 г. до 14 януари 2018 г., е в размер на 29 800 000 EUR. Съветът взема решение за референтната сума за следващите периоди.“

               3)

               Член 17 се изменя, както следва:

                           а)

                           вмъква се следният параграф:
                           „1а.   ВП се оправомощава да предоставя на Европейската агенция за гранична и брегова охрана (Frontex) класифицирана информация на ЕС и документи, създадени за целите на EUCAP Sahel Mali, до ниво на класификация, определено от Съвета в съответствие с Решение 2013/488/ЕС. За тази цел се изготвят договорености между ВП и Frontex.“;

                           б)

                           параграф 4 се заменя със следното:
                           „4.   ВП може да делегира тези правомощия и правомощието за сключване на посочените в настоящия член договорености на служители на ЕСВД, на командващия гражданските операции и/или на ръководителя на мисията в съответствие с приложение VI, раздел VII към Решение 2013/488/ЕС.“

               4)

               В член 18 последното изречение се заменя със следното:
               „Прилага се до 14 януари 2019 г.“

         Член 2
   Влизане в сила
   Настоящото решение влиза в сила в деня на приемането му.

      Съставено в Брюксел на 11 януари 2017 година.

            За Съвета

            Председател

         L. GRECH

      (1)  Решение 2014/219/ОВППС на Съвета от 15 април 2014 г. относно мисия на Европейския съюз по линия на ОПСО в Мали (EUCAP Sahel Mali) (ОВ L 113, 16.4.2014 г., стр. 21).


title: 2013/168/ЕС: Решение на Европейската централна банка от 20 март 2013 година за отмяна на решения ЕЦБ/2011/4 относно временни мерки във връзка с допустимостта на търгуеми дългови инструменти, емитирани или гарантирани от ирландското правителство, ЕЦБ/2011/10 относно временни мерки във връзка с допустимостта на търгуеми дългови инструменти, емитирани или гарантирани от португалското правителство, ЕЦБ/2012/32 относно временни мерки във връзка с допустимостта на търгуеми дългови инструменти, емитирани или изцяло гарантирани от Република Гърция, и ЕЦБ/2012/34 относно временни изменения на правилата по отношение на допустимостта на обезпечения, деноминирани в чуждестранна валута (ЕЦБ/2013/5)

text:
               5.4.2013

               BG

               Официален вестник на Европейския съюз

               L 95/21

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 20 март 2013 година
   за отмяна на решения ЕЦБ/2011/4 относно временни мерки във връзка с допустимостта на търгуеми дългови инструменти, емитирани или гарантирани от ирландското правителство, ЕЦБ/2011/10 относно временни мерки във връзка с допустимостта на търгуеми дългови инструменти, емитирани или гарантирани от португалското правителство, ЕЦБ/2012/32 относно временни мерки във връзка с допустимостта на търгуеми дългови инструменти, емитирани или изцяло гарантирани от Република Гърция, и ЕЦБ/2012/34 относно временни изменения на правилата по отношение на допустимостта на обезпечения, деноминирани в чуждестранна валута
   (ЕЦБ/2013/5)
   (2013/168/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 127, параграф 2, първо тире от него,
   като взе предвид Устава на Европейската система на централните банки и на Европейската централна банка, и по-специално член 3.1, първо тире, член 12.1, член 18 и член 34.1, второ тире,
   като взе предвид Насоки ЕЦБ/2011/14 от 20 септември 2011 г. относно инструментите и процедурите на паричната политика на Евросистемата (1), и по-специално раздел 1.6 и раздели 6.3.1 и 6.3.2 от приложение I към тях,
   като има предвид, че:

               (1)

               Съдържанието на Решение ЕЦБ/2012/34 от 19 декември 2012 г. относно временни изменения на правилата по отношение на допустимостта на обезпечения, деноминирани в чуждестранна валута (2), следва да бъде включено в Насоки ЕЦБ/2012/18 от 2 август 2012 г. относно допълнителни временни мерки по отношение на операции по рефинансиране на Евросистемата и допустимост на обезпечения и за изменение на Насоки ЕЦБ/2007/9 (3) — основният правен акт, уреждащ временни мерки по отношение на операции по рефинансиране на Евросистемата и допустимост на обезпечения.

               (2)

               От съображения за яснота и съгласуваност и с оглед опростяване на рамката за обезпеченията на Евросистемата, съдържанието на решения ЕЦБ/2011/4 от 31 март 2011 г. относно временни мерки във връзка с допустимостта на търгуеми дългови инструменти, емитирани или гарантирани от ирландското правителство (4), ЕЦБ/2011/10 от 7 юли 2011 г. относно временни мерки във връзка с допустимостта на търгуеми дългови инструменти, емитирани или гарантирани от португалското правителство (5), и ЕЦБ/2012/32 от 19 декември 2012 г. относно временни мерки във връзка с допустимостта на търгуеми дългови инструменти, емитирани или изцяло гарантирани от Република Гърция (6), следва също да бъде включено в насоки, обхващащи временни мерки по отношение на допустимостта на обезпечения за операции по рефинансиране на Евросистемата.

               (3)

               Тези стъпки, които са предприети посредством преработване на Насоки ЕЦБ/2012/18, следва освен това да позволят на националните централни банки на държавите членки, чиято парична единица е еврото, да въведат в изпълнение допълнителните мерки за засилена кредитна подкрепа в договорната и регулаторна рамка, приложима за техните контрагенти.

               (4)

               Поради това решения ЕЦБ/2011/4, ЕЦБ/2011/10, ЕЦБ/2012/32 и ЕЦБ/2012/34 следва да бъдат отменени,

         ПРИЕ НАСТОЯЩОТО РЕШЕНИЕ:
   Член 1
   Отмяна на решения ЕЦБ/2011/4, ЕЦБ/2011/10, ЕЦБ/2012/32 и ЕЦБ/2012/34
   1.   Решения ЕЦБ/2011/4, ЕЦБ/2011/10, ЕЦБ/2012/32 и ЕЦБ/2012/34 се отменят, считано от 3 май 2013 г.
   2.   Препращанията към отменените решения се тълкуват като препращания към Насоки ЕЦБ/2013/4.
   Член 2
   Влизане в сила
   Настоящото решение влиза в сила на 22 март 2013 г.

      Съставено във Франкфурт на Майн на 20 март 2013 година.

            Председател на ЕЦБ

         Mario DRAGHI

      (1)  ОВ L 331, 14.12.2011 г., стр. 1.

      (2)  ОВ L 14, 18.1.2013 г., стр. 22.

      (3)  ОВ L 218, 15.8.2012 г., стр. 20.

      (4)  ОВ L 94, 8.4.2011 г., стр. 33.

      (5)  ОВ L 182, 12.7.2011 г., стр. 31.

      (6)  ОВ L 359, 29.12.2012 г., стр. 74.


title: 2007/44/ЕОРешение на Европейската централна банка от 15 декември 2006 година за определяне на условията за прехвърляне на дяловете от капитала на Европейската централна банка между националните централни банки и за коригиране на внесения капитал (ЕЦБ/2006/23)

text:
               31.1.2007

               BG

               Официален вестник на Европейския съюз

               L 24/5

      РЕШЕНИЕ НА ЕВРОПЕЙСКАТА ЦЕНТРАЛНА БАНКА

   от 15 декември 2006 година
   за определяне на условията за прехвърляне на дяловете от капитала на Европейската централна банка между националните централни банки и за коригиране на внесения капитал
   (ЕЦБ/2006/23)
   (2007/44/ЕО)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид устава на Европейската система на централните банки и на Европейската централна банка, и по-специално член 28.5 от него,
   като има предвид, че:

               (1)

               Коригирането на теглата, определени на националните централни банки (НЦБ) в разширения алгоритъм за записване на капитала на Европейската централна банка (ЕЦБ) (наричани по-долу съответно „тегла в капиталовия алгоритъм“ и „капиталов алгоритъм“), както е предвидено в Решение ЕЦБ/2006/21 от 15 декември 2006 г. относно процентното участие на националните централни банки в алгоритъма за записване на капитала на Европейската централна банка (1), изисква управителният съвет да определи условията за прехвърляне на дялове от капитала между НЦБ, които са членки на Европейската система на централните банки (ЕСЦБ) към 31 декември 2006 г., за да гарантира, че разпределението на тези дялове съответства на извършените корекции. Поради това се налага да бъде прието ново решение на ЕЦБ, което отменя от 1 януари 2007 г. Решение ЕЦБ/2004/7 от 22 април 2004 г. относно условията за прехвърляне на дяловете от капитала на Европейската централна банка между националните централни банки и за коригиране на внесения капитал (2).

               (2)

               Българската народна банка и Banca Naţională a României няма да се присъединят към ЕСЦБ преди 1 януари 2007 г., което означава, че прехвърлянето на дяловете от капитала на ЕЦБ съгласно член 28.5 от устава не се прилага за тях в този случай.

               (3)

               Решение ЕЦБ/2006/22 от 15 декември 2006 г. за определяне на мерките, необходими за внасянето на капитала на ЕЦБ от участващите национални централни банки (3), определя как и в каква степен НЦБ на държавите-членки, приели еурото (наричани по-долу „участващи НЦБ“), са длъжни да внесат капитала на ЕЦБ с оглед на разширения капиталов алгоритъм. Решение ЕЦБ/2006/26 от 18 декември 2006 г. за определяне на мерките, необходими за внасянето на капитала на ЕЦБ от неучастващите национални централни банки (4), определя процента, който НЦБ на държавите-членки, които няма да са приели еурото на 1 януари 2007 г. (наричани по-долу „неучастващите НЦБ“), следва да платят с действие от 1 януари 2007 г. във връзка с разширения капиталов алгоритъм.

               (4)

               Участващите НЦБ, с изключение на Banka Slovenije, вече са внесли своите дялове в записания капитал на ЕЦБ съгласно Решение ЕЦБ/2004/6 от 22 април 2004 г. за определяне на мерките, необходими за внасянето на капитала на Европейската централна банка от участващите национални централни банки (5). В тази връзка член 2, параграф 1 от Решение ЕЦБ/2006/22 предвижда, че дадена участваща НЦБ или превежда допълнителна сума на ЕЦБ, или получава обратно от ЕЦБ определена сума до достигане на сумите, посочени в таблицата в член 1 от Решение ЕЦБ/2006/22.

               (5)

               Освен това член 2, параграфи 1 и 2 от Решение ЕЦБ/2006/30 от 30 декември 2006 г. относно внасянето на капитала, прехвърлянето на чуждестранни резервни активи и вноскaтa в резервите и провизиите на ЕЦБ от страна на Banka Slovenije (6) уреждат задължението на Banka Slovenije, която от 1 януари 2007 г. ще е участваща НЦБ, да изплати оставащата част от вноската си в капитала на ЕЦБ, до достигане на сумата, посочена срещу името 222 в таблицата в член 1 от Решение ЕЦБ/2006/22, имайки предвид разширения капиталов алгоритъм.

               (6)

               Също така неучастващите НЦБ, с изключение на Българската народна банка и Banca Naţională a României, вече са изплатили своите дялове в записания капитал на ЕЦБ съгласно Решение ЕЦБ/2004/10 от 23 април 2004 г. за определяне на мерките, необходими за внасянето на капитала на Европейската централна банка от неучастващите национални централни банки (7). С оглед на това член 2, параграф 1 от Решение ЕЦБ/2006/26 предвижда, че всяка една от тях трябва или да преведе допълнителна сума на ЕЦБ, или да получи обратно от ЕЦБ определена сума до достигане на сумите, посочени в таблицата в член 1 от Решение ЕЦБ/2006/26. Член 2, параграф 2 от Решение ЕЦБ/2006/26 предвижда, че Българска народна банка и Banca Naţională a României превеждат на ЕЦБ сумата, посочена срещу имената им в таблицата в член 1 от същото решение,

         РЕШИ:
   Член 1
   Прехвърляне на дялове от капитала
   Предвид дела в капитала на ЕЦБ на всяка НЦБ, с изключение на Българска народна банка и Banca Naţională a României, записан на 31 декември 2006 г., и дела в капитала на ЕЦБ на всяка една от тези НЦБ, който ще бъде записан с действие от 1 януари 2007 г. в резултат на корекциите в теглата на капиталовия алгоритъм, предвидени в член 2 от Решение ЕЦБ/2006/21, тези НЦБ прехвърлят дялове от капитала помежду си чрез преводи към и от ЕЦБ, за да гарантират, че разпределението на дяловите от капитала от 1 януари 2007 г. съответства на коригираните тегла. В този смисъл всяка една от тези НЦБ следва по силата на настоящия член и без други действия или актове, съответно да преведе или да получи с действие от 1 януари 2007 г. дела в записания капитал на ЕЦБ, посочен срещу името ѝ в четвъртата колона от таблицата в приложение I към настоящото решение, като знакът „+“ показва капиталовия дял, който ЕЦБ превежда на НЦБ, а знакът „-“ – капиталовия дял, който НЦБ превежда на ЕЦБ.
   Член 2
   Коригиране на внесения капитал
   1.   Предвид сумата от капитала на ЕЦБ, която всяка НЦБ е платила (в случай че е платила), и сумата в капитала на ЕЦБ, която всяка НЦБ плаща с действие от 1 януари 2007 г., съгласно съответно член 1 от Решение ЕЦБ/2006/22 за участващите НЦБ и член 1 от Решение ЕЦБ/2006/26 за неучастващите НЦБ, на първия работен ден на Трансевропейската автоматизирана система за брутен сетълмент на експресни трансфери в реално време („TARGET“) след 1 януари 2007 г. всяка НЦБ превежда или съответно получава нетната сума, посочена срещу името ѝ в четвъртата колона от таблицата в приложение II към настоящото решение, като знакът „+“ показва сумата, която съответната НЦБ превежда на ЕЦБ, а знакът „-“ – сумата, която ЕЦБ превежда на съответната НЦБ.
   2.   На първия работен ден на TARGET след 1 януари 2007 г. ЕЦБ и НЦБ, които са длъжни да преведат сумите по параграф 1, превеждат, всяка една поотделно, лихвите, начислени по съответните суми в периода от 1 януари 2007 г. до датата на превода. Платците и получателите на лихвата съвпадат с платците и получателите на съответните суми, върху които се начислява тази лихва.
   Член 3
   Общи разпоредби
   1.   Преводите, посочени в член 2, се извършват чрез TARGET.
   2.   Ако дадена НЦБ няма достъп до TARGET, тя превежда сумата, посочена в член 2, като заверява сметката, която е посочена своевременно от ЕЦБ или НЦБ.
   3.   Лихвите, начислявани съгласно член 2, параграф 2, се изчисляват на дневна база, като се използва лихвената конвенция реален брой изминали дни върху 360, по лихвен процент, равен на пределния лихвен процент, използван от ЕСЦБ по последната ѝ основна рефинансираща операция.
   4.   ЕЦБ и НЦБ, които са задължени да извършат превод по член 2, своевременно дават необходимите инструкции за надлежно и навременно изпълнение на превода.
   Член 4
   Заключителна разпоредба
   1.   Настоящото решение влиза в сила на 1 януари 2007 г.
   2.   Решение ЕЦБ/2004/7 се отменя от 1 януари 2007 г.
   3.   Позоваванията на Решение ЕЦБ/2004/7 се смятат за позовавания на настоящото решение.

      Съставено във Франкфурт на Майн на 15 декември 2006 година.

            Председател на ЕЦБ

         Jean-Claude TRICHET

      (1)  Виж стр. 1 от настоящия брой на Официален вестник.

      (2)  ОВ L 205, 9.6.2004 г., стр. 9.

      (3)  Виж стр. 3 от настоящия брой на Официален вестник.

      (4)  Виж стр. 15 от настоящия брой на Официален вестник.

      (5)  ОВ L 205, 9.6.2004 г., стр. 7.

      (6)  Виж стр. 17 от настоящия брой на Официален вестник.

      (7)  ОВ L 205, 9.6.2004 г., стр. 19.

      ПРИЛОЖЕНИЕ I
      ЗАПИСАН КАПИТАЛ НА НЦБ

                  Дял, записан на 31 декември 2006 г.
                  (EUR)

                  Дял, записан с действие от 1 януари 2007 г.
                  (EUR)

                  Дял, който се прехвърля
                  (EUR)

                     Участваща НЦБ

                  Nationale Bank van België/Banque nationale de Belgique

                  141 910 195,14

                  142 334 199,56

                  + 424 004,42

                  Deutsche Bundesbank

                  1 176 170 750,76

                  1 182 149 240,19

                  +5 978 489,43

                  Bank of Greece

                  105 584 034,30

                  104 659 532,85

                  - 924 501,45

                  Banco de España

                  432 697 551,32

                  434 917 735,09

                  +2 220 183,77

                  Banque de France

                  827 533 093,09

                  828 813 864,42

                  +1 280 771,33

                  Central Bank and Financial Services Authority of Ireland

                  51 300 685,79

                  51 183 396,60

                  - 117 289,19

                  Banca d'Italia

                  726 278 371,47

                  721 792 464,09

                  -4 485 907,38

                  Banque centrale du Luxembourg

                  8 725 401,38

                  9 073 027,53

                  + 347 626,15

                  De Nederlandsche Bank

                  222 336 359,77

                  224 302 522,60

                  +1 966 162,83

                  Oesterreichische Nationalbank

                  115 745 120,34

                  116 128 991,78

                  + 383 871,44

                  Banco de Portugal

                  98 233 106,22

                  98 720 300,22

                  + 487 194,00

                  Banka Slovenije

                  18 613 818,63

                  18 399 523,77

                  - 214 294,86

                  Suomen Pankki

                  71 711 892,59

                  71 708 601,11

                  -3 291,48

                     Неучастваща НЦБ

                  Българска народна банка

                  0

                  50 883 842,67

                  Не се прилага

                  Česká národní banka

                  81 155 136,30

                  79 957 855,35

                  -1 197 280,95

                  Danmarks Nationalbank

                  87 159 414,42

                  87 204 756,07

                  +45 341,65

                  Eesti Pank

                  9 927 369,94

                  9 810 391,04

                  - 116 978,90

                  Central Bank of Cyprus

                  7 234 070,02

                  7 195 054,85

                  -39 015,17

                  Latvijas Banka

                  16 571 585,02

                  16 204 715,21

                  - 366 869,81

                  Lietuvos bankas

                  24 623 661,42

                  24 068 005,74

                  - 555 655,68

                  Magyar Nemzeti Bank

                  77 259 867,83

                  75 700 733,22

                  -1 559 134,61

                  Bank Ċentrali ta' Malta/Central Bank of Malta

                  3 600 341,00

                  3 583 125,79

                  -17 215,21

                  Narodowy Bank Polski

                  285 912 705,92

                  280 820 283,32

                  -5 092 422,60

                  Banca Naţională a României

                  0

                  145 099 312,72

                  Не се прилага

                  Národná banka Slovenska

                  39 770 691,11

                  38 970 813,50

                  - 799 877,61

                  Sveriges riksbank

                  134 292 162,94

                  134 298 089,46

                  +5 926,52

                  Bank of England

                  800 321 860,47

                  802 672 023,82

                  +2 350 163,35

                  Общо (1)

                  5 564 669 247,19

                  5 760 652 402,58

                  0

         (1)  Вследствие на закръгляването общата сума може да не съответства на сбора от отделните стойности.

      ПРИЛОЖЕНИЕ II
      ВНЕСЕН КАПИТАЛ НА НЦБ

                  Дял, изплатен на 31 декември 2006 г.
                  (EUR)

                  Дял, изплатен с действие от 1 януари 2007 г.
                  (EUR)

                  Сума за превод
                  (EUR)

                     Участваща НЦБ

                  Nationale Bank van België/Banque nationale de Belgique

                  141 910 195,14

                  142 334 199,56

                  + 424 004,42

                  Deutsche Bundesbank

                  1 176 170 750,76

                  1 182 149 240,19

                  +5 978 489,43

                  Bank of Greece

                  105 584 034,30

                  104 659 532,85

                  - 924 501,45

                  Banco de España

                  432 697 551,32

                  434 917 735,09

                  +2 220 183,77

                  Banque de France

                  827 533 093,09

                  828 813 864,42

                  +1 280 771,33

                  Central Bank and Financial Services Authority of Ireland

                  51 300 685,79

                  51 183 396,60

                  - 117 289,19

                  Banca d'Italia

                  726 278 371,47

                  721 792 464,09

                  -4 485 907,38

                  Banque centrale du Luxembourg

                  8 725 401,38

                  9 073 027,53

                  + 347 626,15

                  De Nederlandsche Bank

                  222 336 359,77

                  224 302 522,60

                  +1 966 162,83

                  Oesterreichische Nationalbank

                  115 745 120,34

                  116 128 991,78

                  + 383 871,44

                  Banco de Portugal

                  98 233 106,22

                  98 720 300,22

                  + 487 194,00

                  Banka Slovenije

                  1 302 967,30

                  18 399 523,77

                  +17 096 556,47

                  Suomen Pankki

                  71 711 892,59

                  71 708 601,11

                  -3 291,48

                     Неучастваща НЦБ

                  Българска народна банка

                  0

                  3 561 868,99

                  +3 561 868,99

                  Česká národní banka

                  5 680 859,54

                  5 597 049,87

                  -83 809,67

                  Danmarks Nationalbank

                  6 101 159,01

                  6 104 332,92

                  +3 173,91

                  Eesti Pank

                  694 915,90

                  686 727,37

                  -8 188,53

                  Central Bank of Cyprus

                  506 384,90

                  503 653,84

                  -2 731,06

                  Latvijas Banka

                  1 160 010,95

                  1 134 330,06

                  -25 680,89

                  Lietuvos bankas

                  1 723 656,30

                  1 684 760,40

                  -38 895,90

                  Magyar Nemzeti Bank

                  5 408 190,75

                  5 299 051,33

                  - 109 139,42

                  Bank Ċentrali ta' Malta/Central Bank of Malta

                  252 023,87

                  250 818,81

                  -1 205,06

                  Narodowy Bank Polski

                  20 013 889,41

                  19 657 419,83

                  - 356 469,58

                  Banca Naţională a României

                  0

                  10 156 951,89

                  +10 156 951,89

                  Národná banka Slovenska

                  2 783 948,38

                  2 727 956,95

                  -55 991,43

                  Sveriges riksbank

                  9 400 451,41

                  9 400 866,26

                  + 414,85

                  Bank of England

                  56 022 530,23

                  56 187 041,67

                  + 164 511,44

                  Общо (1)

                  4 089 277 550,12

                  4 127 136 230,00

                  +37 858 679,88

         (1)  Вследствие на закръгляването общата сума може да не съответства на сбора от отделните стойности.


title: Решение на Съвета от 22 юни 1988 година относно съставянето на инвентаризационен списък от Комисията на изходните материали и вещества, използвани в производството на ароматизанти

text:
               13/ 08

               BG

               Официален вестник на Европейския съюз

               230

         31988D0389

               L 184/67

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 22 юни 1988 година
   относно съставянето на инвентаризационен списък от Комисията на изходните материали и вещества, използвани в производството на ароматизанти
   (88/389/ЕИО)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност, и по-специално член 213 от него,
   като има предвид, че на 22 юни 1988 г. Съветът прие Директива 87/388/ЕИО за сближаване на законодателствата на държавите-членки относно ароматизантите, предназначени за влагане в храни и изходните материали за тяхното производство (1),
   като има предвид, че се оказа, че придобиването на информация за изходните материали и вещества, използвани за приготвянето на ароматизанти, е желателно с оглед оценката на всички въпроси, свързани с тях и изходните материали, използвани за тяхното производство, от една страна, и последващите действия, които следва да се предприемат на общностно равнище, от друга страна;
   като има предвид, че придобиването на въпросната информация може да бъде улеснено, ако Комисията изготви инвентаризационен списък на използваните изходни материали и вещества,
   РЕШИ:
   Член 1
   1.   В срок от двадесет и четири месеца, считано от приемането на настоящото решение и след консултации с държавите-членки Комисията изготвя инвентаризационен списък на:

               —

               изходните материали за ароматизантите, съставени от храни, билки и подправки, обикновено определени като храни,

               —

               изходните материали на ароматизантите, съставени от суровини от растителен и животински произход, които обикновено не се определят като храни,

               —

               ароматични вещества, получени чрез съответния физически процес или ферментационни или микробиологични процеси от суровини от растителен или животински произход,

               —

               химически синтезираните или изолираните ароматични вещества, които по своя химичен състав са идентични с естествените ароматични вещества в хранителните продукти или билките и подправките, приемани нормално за храни,

               —

               химически синтезираните или изолираните ароматични вещества, които по своя химичен състав са идентични с естествените ароматични вещества в суровините от растителен или животински произход, които нормално не се определят като храни,

               —

               химически синтезираните или изолираните ароматични вещества, различни от посочените в четвърто и пето тире,

               —

               изходните материали за производството на пушилни ароматизанти и преработени ароматизанти, и условията на реакция, при които те се приготвят.

         2.   Комисията актуализира периодично инвентаризационния списък по параграф 1.

      Съставено в Люксембург на 22 юни 1988 година.

            За Съвета

            Председател

         M. BANGEMANN

      (1)  ОВ L 184, 15.7.1988 г., стр. 61.


title: 2013/560/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Европейския център за развитие на професионалното обучение за финансовата 2011 година

text:
               16.11.2013

               BG

               Официален вестник на Европейския съюз

               L 308/174

      РЕШЕНИЕ НА ЕВРОПЕЙСКИЯ ПАРЛАМЕНТ

   от 17 април 2013 година
   относно освобождаването от отговорност във връзка с изпълнението на бюджета на Европейския център за развитие на професионалното обучение за финансовата 2011 година
   (2013/560/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския център за развитие на професионалното обучение за финансовата 2011 година,

               —

               като взе предвид доклада на Сметната палата относно годишните отчети на Европейския център за развитие на професионалното обучение за финансовата 2011 година, придружен от отговорите на Центъра (1),

               —

               като взе предвид препоръката на Съвета от 12 февруари 2013 г. (05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение (4), и по-специално член 12а от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по заетост и социални въпроси (A7-0073/2013),

               1.

               Освобождава от отговорност директора на Европейския център за развитие на професионалното обучение във връзка с изпълнението на бюджета на Центъра за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейския център за развитие на професионалното обучение, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 388, 15.12.2012 г., стр. 17.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 39, 13.2.1975 г., стр. 1.

      (5)  ОВ L 357, 31.12.2002 г., стр. 72.

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ

      от 17 април 2013 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския център за развитие на професионалното обучение за финансовата 2011 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейския център за развитие на професионалното обучение за финансовата 2011 година,

                  —

                  като взе предвид доклада на Сметната палата относно годишните отчети на Европейския център за развитие на професионалното обучение за финансовата 2011 година, придружен от отговорите на Центъра (1),

                  —

                  като взе предвид препоръката на Съвета от 12 февруари 2013 г. (05753/2013 – C7-0041/2013),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

                  —

                  като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение (4), и по-специално член 12а от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол и становището на комисията по заетост и социални въпроси (A7-0073/2013),

                  А.

                  като има предвид, че Европейският център за развитие на професионалното обучение („Центърът“), със седалище в Солун, е създаден с Регламент (ЕИО) № 337/75;

                  Б.

                  като има предвид декларацията на Сметната палата, че е получила достатъчна увереност, че годишните отчети на Центъра за финансовата 2011 година са надеждни и че свързаните с тях операции са законосъобразни и редовни;

                  В.

                  като има предвид, че на 10 май 2012 г. Парламентът освободи директора на Центъра от отговорност във връзка с изпълнението на бюджета на Центъра за финансовата 2010 година (6) и в своята резолюция, придружаваща решението за освобождаване от отговорност, наред с другото:

                              —

                              отбеляза ангажимента на Центъра да усвои през 2012 г. вноските на Норвегия и Исландия от предходните години; призова Центъра да информира органа по освобождаване от отговорност относно използването на тези вноски,

                              —

                              приветства ангажимента на Центъра за допълнително намаляване на преносите чрез мониторинг посредством стандартизирани образци на изпълнението на бюджета (поети задължения, плащания) и напредъка по отношение на възлагането на обществени поръчки,

                              —

                              призова Центъра да положи допълнителни усилия за намаляване на преносите на бюджетни кредити с цел спазване на принципа на ежегодност в по-голяма степен; припомни на Центъра, че това може да бъде направено чрез допълнително усъвършенстване на системата му за планиране на програмите и мониторинг и чрез започване на сключването на договорите по-рано през календарната година,

                              —

                              призова Центъра да намали трансферите на бюджетни кредити за поети от Центъра задължения между бюджетните редове във възможно най-голяма степен с цел прилагане на принципа на специфичност,

                              —

                              отбеляза, че системата за измерване на резултатите е била въведена изцяло и насърчава Центъра да разработи допълнително оценки на качеството с цел допълване на показателите на системата, които са в голяма степен количествено ориентирани,

                              —

                              призова Центъра да информира органа по освобождаване от отговорност относно напредъка във връзка с изпълнението на оставащите препоръки, получени от Службата за вътрешен одит;

                  Г.

                  като има предвид, че окончателният бюджет на Центъра за финансовата 2011 година беше 18 870 845 EUR в сравнение с 18 250 000 EUR през 2010 г., което е увеличение с 3,21 %;

                  Д.

                  като има предвид, че вноската на Съюза за бюджета на Центъра за финансовата 2011 година беше 16 987 000 EUR в сравнение с 16 920 000 EUR през 2010 г., което е увеличение с 0,39 %;

                  Е.

                  като има предвид, че икономическият резултат за годината е отрицателен и възлиза на – 483 296,74 EUR;

         Бюджетно и финансово управление

                  1.

                  Отбелязва въз основа на годишните отчети на Центъра за финансовата 2011 година, че чрез коригиращ бюджет Центърът е получил 1 106 655 EUR, като след измененията общият му бюджет е възлязъл на 18 870 845 EUR.

                  2.

                  Отбелязва твърдението на Управителния съвет в неговото становище относно годишните отчети на Центъра за 2011 г., че финансираният от вноската на Съюза бюджет е изпълнен напълно.

                  3.

                  Отбелязва, че Центърът получава годишни вноски от две трети държави, които ползват резултатите от дейността му; отбелязва, че вноската на Норвегия и Исландия за бюджета на Центъра за финансовата 2011 година е била в размер на 407 066,59 EUR; припомня, че тези средства се управляват като целеви приходи, което означава, че трябва да бъдат разпределени за конкретни проекти; приветства факта, че през 2011 г. целта е постигната и целият планиран бюджет е изпълнен; призовава Центъра да информира органа по освобождаване от отговорност относно използването на тези вноски.

                  4.

                  Приветства разработването на цялостен набор от процеси за наблюдение и отчитане на изпълнението на годишната работна програма и използването на ресурсите; отбелязва при все това, че са необходими допълнителни подобрения, като се има предвид, че в края на 2011 г. са били осъществени 67 от общо 77 бюджетни трансфера, което показва наличието на пропуски в бюджетното планиране и програмното планиране; призовава за предприемането на структурни мерки за справяне с този проблем.

                  5.

                  Приветства факта, че процентът на освободените бюджетни кредити за плащания е спаднал от 14 % през 2010 г. на 5,2 % през 2011 г.

         Бюджетни кредити от преноси

                  6.

                  Потвърждава въз основа на годишните отчети, че 0,9 милиона евро (5 %) са пренесени към 2012 г.; отбелязва освен това, че пренесените кредити включват 0,6 милиона евро бюджетни кредити по дял II „Административни разходи“ (37 % от общия размер на бюджетните кредити по дял II); призовава Центъра да информира органа по освобождаване от отговорност за взетите мерки за преодоляване на тези слабости, тъй като прекалено големият обем пренесени кредити по дял II не съответства на бюджетния принцип за ежегодност.

                  7.

                  Отбелязва, че Центърът е имал многогодишни бюджетни кредити по дял III от 2004 г. насам, което обяснява защо преносите на бюджетни кредити за оперативна дейност не са включени в изчислението на бюджетния резултат, освен неавтоматичните преноси, одобрени от Управителния съвет.

         Трансфери

                  8.

                  Отбелязва, че Центърът е извършил трансфер на 699 920 EUR от дял I към дялове II и III (съответно 204 620 EUR и 495 300 EUR) в съответствие с член 23 от Финансовия регламент; призовава Центъра да информира органа по освобождаване от отговорност относно мерките, които трябва да бъдат взети за преодоляване на този недостатък, тъй като положението е знак за слабости в планирането и програмирането на бюджета и не съответства на принципа на специфичност.

         Безвъзмездни средства

                  9.

                  Потвърждава въз основа на информацията от Сметната палата, че отпускането на безвъзмездна финансова помощ от Центъра за професионално образование и обучение възлиза годишно на около 1 милион евро; отбелязва освен това, че е имало значителни закъснения в приключването на отпуснатата помощ за 2010 г., тъй като бенефициентите са представили окончателните си отчети за извършената дейност със закъснение и самият Център е имал закъснение в проверката на тези отчети и обработката на окончателните плащания; призовава Центъра да информира органа по освобождаване от отговорност за действията, които е предприел за отстраняване на тези слабости.

                  10.

                  Потвърждава, че според Центъра закъсненията при плащанията на окончателните салда по отпуснатите безвъзмездни средства за 2010 г., възникнали през 2011 г., се дължат на особено тежката работна програма през 2010 г., съчетана с временния недостиг на персонал в групата, координираща мрежата, вследствие на непредвидено продължително отсъствие.

         Човешки ресурси

                  11.

                  Потвърждава, че на 31 декември 2011 г. 97 от 101 длъжности по щатно разписание са били заети.

                  12.

                  Приветства факта, че през 2010 г. Центърът е приключил разработването на онлайн инструмент за набиране на персонал (RECON – Recruitment Online), което ще помогне на Центъра да направи набирането на персонал по-бързо и ефикасно.

                  13.

                  Изразява съжаление поради факта, че процедурата за назначаване на нов директор беше обявена за неплодотворна през 2011 г. и че тази длъжност, която от 15 октомври 2010 г. насам е свободна, не е била заета през 2012 г.

         Резултати от дейността

                  14.

                  Отбелязва със задоволство, че Центърът е изготвил диаграми на Гант за всички основни оперативни дейности през 2011 г., както беше поискано от органа по освобождаване от отговорност.

                  15.

                  Отбеляза въз основа на годишните отчети, че системата за измерване на резултатите е въведена изцяло и насърчава Центъра да разработи допълнително оценки на качеството с цел допълване на показателите на системата, които са в голяма степен количествено ориентирани.

                  16.

                  Призовава Комисията, съвместно с Европейската фондация за обучение, Европейския център за развитие на професионалното обучение, Европейската фондация за подобряване на условията на живот и труд и Европейската агенция за безопасност и здраве при работа, да проучи допълнително съществуващите взаимодействия между тези агенции и да докладва на органа по освобождаване от отговорност относно възможностите за задълбочаване на интеграцията между тези четири агенции; приканва тези агенции и Комисията да преценят дали едно по-тясно сътрудничество би могло да доведе до икономии от мащаба и оптимизиране на резултатите от тяхната дейност.

         Сътрудничество с Европейската фондация за обучение (ЕФО)

                  17.

                  Отбелязва, че през ноември 2009 г. споразумението за сътрудничество между Центъра и ЕФО беше подновено за периода 2010—2013 г.; потвърждава, че всяка година, в контекста на рамката за сътрудничество, Центърът и ЕФО изготвят съвместна работна програма, която се прилага към работните програми на всяка от агенциите.

                  18.

                  Установява, че през 2011 г. Центърът и ЕФО са систематизирали допълнително своето сътрудничество, за да реализират максимални ползи в рамките на предоставените им мандати, вследствие на което са били организирани семинари за обмен на знания, сътрудничество в областта на развитието на квалификациите и прилагането на общите инструменти на Съюза, сътрудничество по подготовката за докладването на напредъка на страните кандидатки през 2012 г., като част от последващите действия във връзка със съобщението от срещата в Брюж относно засиленото европейско сътрудничество в областта на професионалното образование и обучение.

         Вътрешен одит

                  19.

                  Приветства информацията, предоставена от Центъра с писмо от 23 февруари 2012 г., че и седемте препоръки на Службата за вътрешен одит са били изпълнени до края на декември 2011 г.; призовава Центъра да информира органа по освобождаване от отговорност за напредъка по изпълнението на препоръките от 2010 г.

                  20.

                  Приветства информацията, получена с писмо от 23 февруари 2012 г., че всички основни изисквания относно Стандарт за вътрешен контрол № 8 са били напълно изпълнени до края на 2011 г.; отбелязва ангажимента на Центъра да изпълни основните изисквания относно Стандарт за вътрешен контрол № 10 през първата половина на 2012 г.

         Структура за вътрешен одит

                  21.

                  Отбелязва въпреки това забележките на Центъра, че функциите на структурата за вътрешен одит сега се покриват или от външни изпълнители (например одит на финансовия софтуер на Центъра, който е бил възложен на външен изпълнител и завършен през 2011 г.), или от вътрешни групи за проекти, според целесъобразността; отбелязва също така, че Центърът е завършил документирането на всички основни процедури (управлението на процеса е било възложено на външен одитор) и са били организирани обучения за гарантиране на изпълнението на годишната работна програма и въвеждането на ефективни контроли.

                  22.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 17 април 2013 г. (7) относно резултатите от дейността, финансовото управление и контрола на агенциите.

         (1)  ОВ C 388, 15.12.2012 г., стр. 17.

         (2)  ОВ L 248, 16.9.2002 г., стр. 1.

         (3)  ОВ L 298, 26.10.2012 г., стр. 1.

         (4)  ОВ L 39, 13.2.1975 г., стр. 1.

         (5)  ОВ L 357, 31.12.2002 г., стр. 72.

         (6)  ОВ L 286, 17.10.2012 г., стр. 148.

         (7)  Приети текстове, P7_TA(2013)0134 (вж. страница 374 от настоящия брой на Официален вестник).


title: Решение на Съвета от 20 септември 2016 година за подновяване на Управителния съвет на Европейския център за развитие на професионалното обучение

text:
               23.9.2016

               BG

               Официален вестник на Европейския съюз

               C 348/10

         РЕШЕНИЕ НА СЪВЕТА
   от 20 септември 2016 година
   за подновяване на Управителния съвет на Европейския център за развитие на професионалното обучение
   (2016/C 348/06)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение, и по-специално член 4 от него (1),
   като взе предвид представената от правителството на Люксембург кандидатура,
   като има предвид, че:

               (1)

               С решенията си от 14 юли 2015 г. (2) и 14 септември 2015 г. (3) Съветът назначи членовете на Управителния съвет на Европейския център за развитие на професионалното обучение за периода от 18 септември 2015 г. до 17 септември 2018 г.

               (2)

               След оставката на г-н Antonio DE CAROLIS се освободи място за Люксембург за член на Управителния съвет на Центъра от категорията на представителите на правителствата.

               (3)

               Следва да бъдат назначени членове на Управителния съвет на посочения по-горе център за остатъка от настоящия мандат, който изтича на 17 септември 2018 г.,

         ПРИЕ НАСТОЯЩОТО РЕШЕНИЕ:
   Член 1
   Посоченото по-долу лице се назначава за член на Управителния съвет на Европейския център за развитие на професионалното обучение за остатъка от мандата, който изтича на 17 септември 2018 г.:
   ПРЕДСТАВИТЕЛИ НА ПРАВИТЕЛСТВАТА:

               ЛЮКСЕМБУРГ

               Г-н Gil BELLING

         Член 2
   Настоящото решение се публикува за сведение в Официален вестник на Европейския съюз.

      Съставено в Брюксел на 20 септември 2016 година.

            За Съвета

            Председател

         I. KORČOK

      (1)  ОВ L 39, 13.2.1975 г., стр. 1.

      (2)  ОВ C 232, 16.7.2015 г., стр. 2.

      (3)  ОВ C 305, 16.9.2015 г., стр. 2.


title: Решение 2008/877/ОВППС на Съвета от 24 октомври 2008 година относно сключването на споразумението между Европейския съюз и Грузия относно статута на мисията за наблюдение на Европейския съюз в Грузия

text:
               21.11.2008

               BG

               Официален вестник на Европейския съюз

               L 310/30

         РЕШЕНИЕ 2008/877/ОВППС НА СЪВЕТА
   от 24 октомври 2008 година
   относно сключването на споразумението между Европейския съюз и Грузия относно статута на мисията за наблюдение на Европейския съюз в Грузия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 24 от него,
   като взе предвид препоръката на председателството,
   като има предвид, че:

               (1)

               На 15 септември Съветът прие Съвместно действие 2008/736/ОВППС относно мисия за наблюдение на Европейския съюз в Грузия (EUMM Georgia) (1).

               (2)

               Договорено е споразумение между Европейския съюз и Грузия относно статута на EUMM Georgia.

               (3)

               Споразумението следва да бъде одобрено от името на Европейския съюз,

         РЕШИ:
   Член 1
   Одобрява от името на Европейския съюз споразумението между Европейския съюз и Грузия относно статута на мисията за наблюдение на Европейския съюз в Грузия.
   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лицето(ата), упълномощено(и) да подпише(ат) споразумението, с което да обвърже(ат) Европейския съюз (2).
   Член 3
   Настоящото решение поражда действие от датата на приемането му.
   Член 4
   Настоящото решение се публикува в Официален вестник на Европейския съюз.

      Съставено в Люксембург на 24 октомври 2008 година.

            За Съвета

            Председател

         M. ALLIOT-MARIE

      (1)  ОВ L 248, 17.9.2008 г., стр. 26.

      (2)  Датата на влизане в сила на споразумението ще бъде публикувана в Официален вестник на Европейския съюз от генералния секретариат на Съвета.
    ---documentbreak---

               21.11.2008

               BG

               Официален вестник на Европейския съюз

               L 310/31

         ПРЕВОД
   СПОРАЗУМЕНИЕ
   между Европейския съюз и Грузия относно статута на мисията за наблюдение на Европейския съюз в Грузия
   ЕВРОПЕЙСКИЯТ СЪЮЗ, наричан по-долу „ЕС“,
   от една страна, и
   ГРУЗИЯ, наричана по-долу „приемащата държава“,
   от друга страна,
   наричани по-долу заедно „страните“,
   КАТО ИМАТ ПРЕДВИД:
   писмото покана от президента Михаил Саакашвили от 11 септември 2008 г.,
   Съвместно действие 2008/736/ОВППС на Съвета от 15 септември 2008 г. относно мисията за наблюдение на Европейския съюз в Грузия, EUMM Georgia,
   че настоящото споразумение няма да засегне правата и задълженията на страните по международни споразумения и други инструменти за създаване на международни съдилища и трибунали, включително Статута на Международния наказателен съд,
   СЕ СПОРАЗУМЯХА ЗА СЛЕДНОТО:
   Член 1
   Обхват и определения
   1.   Настоящото споразумение се прилага за мисията на Европейския съюз и нейния личен състав.
   2.   Настоящото споразумение се прилага само в рамките на територията на приемащата държава.
   3.   За целите на настоящото споразумение:

               а)

               „EUMM Georgia“ означава мисия за наблюдение на ЕС в Грузия, създадена от Съвета на Европейския съюз със Съвместно действие 2008/736/ОВППС, като се включват нейните съставни елементи, военни сили, части, щаб и личен състав, разположени на територията на приемащата държава и зачислени към EUMM Georgia;

               б)

               „ръководител на мисията“ означава ръководителя на мисията EUMM Georgia, определен от Съвета на Европейския съюз;

               в)

               „личен състав на EUMM Georgia“ означава ръководителя на мисията, личния състав, командирован от държавите-членки и институциите на ЕС, както и от държави извън ЕС, поканени от ЕС да участват в EUMM Georgia, международните служители, назначени на договорна основа от EUMM Georgia, разположени за подготовка, подкрепа и изпълнение на мисията, както и командирования в рамките на мисията личен състав от изпращаща държава или институция на ЕС. Тук не се включват търговските контрагенти и наетият на място личен състав;

               г)

               „щаб“ означава главния щаб на EUMM Georgia в Тбилиси;

               д)

               „изпращаща държава“ означава всяка държава-членка на ЕС или държава, която не е членка на ЕС, с командирован личен състав към EUMM Georgia;

               е)

               „бази“ означава всички сгради, помещения и терени, необходими за провеждането на дейностите на EUMM Georgia, както и за настаняването на личния състав на EUMM Georgia;

               ж)

               „личен състав, нает на място“ означава членовете на личния състав, които са граждани на приемащата държава или притежават разрешение за постоянно пребиваване в нея;

               з)

               „контрагент“ означава всяко лице, снабдяващо EUMM Georgia със стоки и/или услуги, свързани с дейността на EUMM Georgia.

         Член 2
   Общи разпоредби
   1.   EUMM Georgia и личният състав на EUMM Georgia спазват законите и подзаконовите нормативни актове на приемащата държава и се въздържат от всякакви действия или дейности, които са несъвместими с целите на мисията.
   2.   EUMM Georgia е независима по отношение изпълнението на нейните функции съгласно настоящото споразумение. Приемащата държава спазва единния и международен характер на EUMM Georgia.
   3.   Ръководителят на мисията редовно информира правителството на приемащата държава за числеността на личния състав на EUMM Georgia, разположен на територията на приемащата държава.
   Член 3
   Идентификация
   1.   Членовете на личния състав на EUMM Georgia получават и се идентифицират с идентификационни карти на EUMM Georgia, издадени от Министерството на външните работи на приемащата държава, и са задължени да носят тези идентификационни карти постоянно. На съответните органи на приемащата държава се предоставя образец на идентификационната карта на EUMM Georgia.
   2.   На превозните средства и други транспортни средства на EUMM Georgia се поставя отличителна идентификационна маркировка на EUMM Georgia, образец от която се предоставя на съответните органи на приемащата държава, и/или специални дипломатически регистрационни номера, издадени от съответните органи на приемащата държава.
   3.   EUMM Georgia има право да поставя знамето на ЕС в своя щаб и другаде, самостоятелно или заедно със знамето на приемащата държава, съобразно решението на ръководителя на мисията. Националните флагове или отличителните знаци на националните елементи, влизащи в състава на EUMM Georgia, могат да се излагат в помещенията на EUMM Georgia, на превозни средства и униформи, съгласно решението на ръководителя на мисията.
   Член 4
   Преминаване на границите и движение в рамките на територията на приемащата държава
   1.   За личния състав на EUMM Georgia, както и за имуществото и транспортните средства на EUMM Georgia преминаването на границите на приемащата държава се извършва през официалните гранично-пропускателни пунктове, през морските пристанища и по международни въздушни коридори.
   2.   Приемащата държава улеснява влизането и напускането на своята територия от страна на EUMM Georgia и членовете на личния състав на EUMM Georgia. С изключение на паспортния контрол при влизане и напускане на територията на приемащата държава, личният състав на EUMM Georgia, след представяне на доказателство за членство в мисията, се освобождава от паспортен и митнически контрол и процедури, визови и имиграционни изисквания, както и от всяка форма на имиграционен контрол на територията на приемащата държава.
   3.   Личният състав на EUMM Georgia е освободен от прилагането на разпоредбите на приемащата държава, уреждащи регистрацията и контрола на чужди граждани, но личният състав не придобива право на постоянно пребиваване или местоживеене на територията на приемащата държава.
   4.   Имуществото и транспортните средства на EUMM Georgia, влизащи, преминаващи транзитно или излизащи от територията на приемащата държава в подкрепа на мисията, се освобождават от всяка форма на митнически контрол и процедури.
   5.   Използваните в подкрепа на мисията превозни и въздухоплавателни средства не подлежат на местните изисквания за издаване на свидетелство или регистрация. Съответните международни стандарти и нормативни изисквания продължават да се прилагат. Ако е необходимо, се сключват допълнителни договорености в съответствие с член 20.
   6.   Членовете на личния състав на EUMM Georgia могат да управляват моторни превозни средства, плавателни съдове и въздухоплавателни средства на територията на приемащата държава, ако притежават валидно национално или международно свидетелство за управление на превозни средства, свидетелство за правоспособност за капитан на кораб или за пилот, според случая. Приемащата държава признава като валидни, без да налага данъци или такси, свидетелствата за управление на превозни средства или разрешителните, притежавани от членовете на личния състав на EUMM Georgia.
   7.   EUMM Georgia и членовете на личния състав на EUMM Georgia, заедно с техните превозни, въздухоплавателни и други транспортни средства, оборудване и доставки, могат да се придвижват свободно и неограничено на територията на приемащата държава, включително в нейните териториални води и въздушно пространство. Ако е необходимо, могат да се сключват допълнителни договорености в съответствие с член 20 от настоящото споразумение.
   8.   За целите на мисията, когато членовете на личния състав на EUMM Georgia и местният личен състав, нает от EUMM Georgia, извършват служебни пътувания, те могат да използват пътища, мостове, фериботи, летища и пристанища, без да плащат мита, такси, пътни такси, данъци или други налози. EUMM Georgia не се освобождава от заплащането на такси в разумен размер за поискани и ползвани услуги, при същите условия, които се прилагат към услугите, предоставени на личен състав на приемащата държава.
   9.   Имуществото и транспортните средства на EUMM Georgia, влезли, преминали транзитно или излезли от територията на приемащата държава в подкрепа на мисията преди влизането в сила на настоящото споразумение, се освобождават от всяка форма на митнически контрол и процедури.
   Член 5
   Привилегии и имунитет на EUMM Georgia, признати от приемащата държава
   1.   Базите на EUMM Georgia са неприкосновени. Представителите на приемащата държава не могат да влизат в тях без съгласието на ръководителя на мисията.
   2.   Базите на EUMM Georgia, обзавеждането и останалото имущество, които се намират в тях, както и транспортните средства не могат да бъдат обект на каквото и да е претърсване, реквизиране, запор или на друга изпълнителна мярка.
   3.   EUMM Georgia, нейната собственост и имущество, независимо къде се намират и в чие владение са, се ползват с имунитет по отношение на всякаква форма на съдебно производство.
   4.   Архивите и документацията на EUMM Georgia са неприкосновени по всяко време и навсякъде.
   5.   Официалната кореспонденция на EUMM Georgia е неприкосновена. „Официална кореспонденция“ означава всяка кореспонденция, свързана с мисията и нейните функции.
   6.   За закупени и внесени стоки, предоставени услуги и съоръжения, използвани за целите на мисията, EUMM Georgia се освобождава от всякакви държавни, регионални и общински такси, данъци и налози от подобен характер. EUMM Georgia не се освобождава от заплащане за предоставени услуги.
   7.   Приемащата държава позволява внасянето на стоки за мисията и ги освобождава от всякакви изисквания за разрешения за внос, износ или транзит, мита, такси, пътни такси, данъци и други подобни налози, различни от таксите за съхранение, за превоз и други предоставени услуги.
   Член 6
   Привилегии и имунитет на личния състав на EUMM Georgia, признати от приемащата държава
   1.   В съответствие с международното право членовете на личния състав на EUMM Georgia не подлежат на арест или задържане под каквато и да е форма.
   2.   Документите, кореспонденцията и собствеността на членовете на личния състав на EUMM Georgia са неприкосновени, освен в случай на изпълнителни мерки, разрешени съгласно параграф 6 от настоящия член.
   3.   Личният състав на EUMM Georgia се ползва с имунитет по отношение на наказателната юрисдикция на приемащата държава при всякакви обстоятелства. Изпращащата държава или съответната институция на ЕС, според случая, могат да снемат имунитета на член на личния състав на EUMM Georgia по отношение на наказателната юрисдикция. Подобно снемане на имунитет винаги трябва да бъде изрично оповестено.
   4.   Личният състав на EUFOR се ползва с имунитет по отношение на гражданската и административната юрисдикция на приемащата държава във връзка с устни и писмени изказвания и всякакви действия на личния състав при изпълнение на официалните му функции. Когато пред съд на приемащата държава е образувано гражданско производство срещу член на личния състав на EUMM Georgia, ръководителят на мисията и компетентният орган на изпращащата държава или институция на ЕС биват незабавно уведомени. Преди началото на съдебното производство ръководителят на мисията и компетентният орган на изпращащата държава или съответната институция на ЕС удостоверяват за съда дали въпросното действие е извършено от член на личния състав на EUMM Georgia при изпълнение на официалните му функции. Ако действието е извършено при изпълнение на официални функции, производство не се открива и се прилага разпоредбата на член 17. Ако действието не е извършено при изпълнение на официални функции, на производството може да бъде даден ход. Удостоверяването от страна на ръководителя на мисията и на компетентния орган на изпращащата държава или на съответната институция на ЕС има задължителен характер за юрисдикцията на приемащата държава, която не може да го оспорва.
   След започване на производство срещу член на личния състав на EUMM Georgia той не може да претендира за имунитет по отношение на юрисдикцията във връзка с всякакви насрещни искове, пряко свързани с основния иск.
   5.   Личният състав на EUMM Georgia не е длъжен да дава свидетелски показания.
   6.   Изпълнителни мерки спрямо членове на личния състав на EUFOR не се предприемат, освен когато срещу тях е заведено гражданско производство, което не е свързано с официалните им функции. Имущества на личния състав на EUMM Georgia, за които ръководителят на мисията удостовери, че са необходими за изпълнението на неговите официални функции, не могат да бъдат конфискувани при изпълнение на присъда, съдебно решение или заповед. При граждански производства членовете на личния състав на EUMM Georgia не подлежат на ограничения върху личната им свобода или други ограничителни мерки.
   7.   Имунитетът на личния състав на EUMM Georgia по отношение на юрисдикцията на приемащата държава не го освобождава от юрисдикцията на съответните изпращащи държави.
   8.   По отношение на услугите, предоставени на EUMM Georgia, личният състав на EUMM Georgia се освобождава от разпоредбите за социална сигурност, валидни в приемащата държава.
   9.   Членовете на личния състав на EUMM Georgia се освобождават от всякаква форма на данъчно облагане в приемащата държава върху заплатите и възнагражденията, които получават от EUMM Georgia или от изпращащите държави, както и върху всички други доходи, получени извън приемащата държава.
   10.   В съответствие със законите и подзаконовите нормативни актове, които приема, приемащата държава разрешава внасянето на стоки за лично ползване от личния състав на EUMM Georgia и ги освобождава от всякакви мита, данъци и други налози освен такси за съхранение, превоз и други подобни услуги. Приемащата държава също така разрешава износа на подобни стоки. По отношение на стоките и услугите, закупени на местния пазар, членовете на личния състав на EUMM Georgia се освобождават от заплащането на ДДС (цената не следва да включва ДДС) и данъци съгласно законите на приемащата държава.
   11.   Личният багаж на членовете на личния състав на EUMM Georgia се освобождава от проверки, освен ако няма сериозни основания да се предполага, че съдържа стоки, които не са предназначени за лично ползване от личния състав на EUMM Georgia, или стоки, забранени за внос и износ по закон или контролирани с нормативна уредба за карантина в приемащата държава. Такива проверки се извършват само в присъствие на засегнатия член на личния състав на EUMM Georgia или на упълномощен представител на EUMM Georgia.
   Член 7
   Личен състав, нает на място
   Личният състав, нает на място, се ползва с привилегии и имунитети само доколкото такива са признати от приемащата държава. Въпреки това приемащата държава упражнява юрисдикцията си над членовете на местния личен състав по начин, който не представлява неправомерна намеса в изпълнението на функциите на мисията.
   Член 8
   Освобождаване от данъци за контрагенти
   1.   Доставките на стоки и/или услуги за EUMM Georgia от контрагенти са освободени от непреки данъци (цената не включва данък).
   2.   Вносът на стоки от контрагенти, закупени за дейността на EUMM Georgia, се освобождава от всякакви мита, включително ДДС.
   3.   EUMM Georgia не поема задължения и не носи отговорност към органите на приемащата държава при неспазване от страна на контрагентите на грузинските данъчни закони.
   4.   В сътрудничество с EUMM Georgia Министерството на финансите на Грузия изготвя механизми за прилагането на предвиденото в настоящия член освобождаване от данъци.
   Член 9
   Дисциплинарни правомощия
   Компетентните органи на изпращащата държава имат право да упражняват на територията на приемащата държава всички дисциплинарни правомощия, произтичащи от законите на изпращащата държава, по отношение на целия личен състав на EUMM Georgia, подчинен на съответните закони на изпращащата държава.
   Член 10
   Сигурност
   1.   Приемащата държава поема пълна отговорност за сигурността на личния състав на EUMM Georgia, като използва за това собствени ресурси.
   2.   За тази цел приемащата държава взема всички необходими мерки за осигуряване на защитата, безопасността и сигурността на EUMM Georgia и на нейния личен състав. Всички конкретни разпоредби, предложени от приемащата държава, се съгласуват с ръководителя на мисията преди изпълнението им. Приемащата държава разрешава и осигурява безплатна подкрепа на дейностите, свързани с евакуация по медицински причини на членове на личния състав на EUMM Georgia. Ако е необходимо, се сключват допълнителни договорености в съответствие с член 20.
   Член 11
   Униформа
   1.   Членовете на личния състав на EUMM Georgia носят своята национална униформа или цивилни дрехи, както и отличителния знак на EUMM Georgia.
   2.   Носенето на униформа се подчинява на правила, издадени от ръководителя на мисията.
   Член 12
   Сътрудничество и достъп до информация
   1.   Приемащата държава оказва пълно сътрудничество и подкрепа на EUMM Georgia и личния състав на EUMM Georgia.
   2.   При искане и необходимост за изпълнението на мисията на EUMM Georgia приемащата държава предоставя действителен достъп на личния състав на EUMM Georgia до:

               —

               сгради, съоръжения, места и официални превозни средства, които се притежават, държат се под наем или се заемат от приемащата държава и са от значение за мандата на EUMM Georgia,

               —

               документи, материали и информация под контрола на приемащата държава, необходими за изпълнение на мандата на EUMM Georgia.

         Ако е необходимо, се сключват допълнителни договорености в съответствие с член 20.
   3.   Ръководителят на мисията и приемащата държава провеждат редовни консултации и вземат подходящи мерки, за да гарантират тясна и взаимна връзка на всяко подходящо ниво. Приемащата държава може да определи служител за връзка с EUMM Georgia.
   Член 13
   Подкрепа от приемащата държава и сключване на договори
   1.   Приемащата държава се съгласява, ако бъде отправена такава молба, да подпомогне EUMM Georgia при намирането на подходящи бази.
   2.   Ако това е необходимо и ако има такава възможност, приемащата държава безвъзмездно предоставя притежаваните от нея бази, при положение че те бъдат поискани за провеждане на административните и оперативните дейности на EUMM Georgia.
   3.   В рамките на своите средства и способности приемащата държава съдейства при подготовката, установяването, изпълнението и подкрепата на мисията, включително чрез предоставяне на бази и оборудване за съвместно ползване на експертите от EUMM Georgia.
   4.   Съдействието и подкрепата на мисията от страна на приемащата държава се предоставят при същите условия, които са предвидени за съдействие и подкрепа за гражданите на приемащата държава.
   5.   EUMM Georgia разполага с необходимата юридическа правоспособност съгласно законите и подзаконовите нормативни актове на приемащата държава за изпълнение на целите на мисията, и по-специално за откриване на банкови сметки и придобиване и разпореждане с движимо имущество, както и да бъде страна по съдебно производство.
   6.   Приложимото право към договорите, сключени от EUMM Georgia в приемащата държава, се определя в самите договори.
   7.   Договорът може да предвижда процедурата за разрешаване на спорове, посочена в член 17, параграфи 3 и 4, да се прилага за спорове, възникващи при изпълнението на договора.
   8.   Приемащата държава улеснява изпълнението на договорите, сключени от EUMM Georgia с търговски образувания за целите на операцията.
   Член 14
   Промяна на базите
   1.   EUMM Georgia е упълномощена да строи, променя или преустройва по друг начин базите, необходими във връзка с оперативните изисквания на мисията.
   2.   Приемащата държава не отправя към EUMM Georgia искане за обезщетение за подобни строежи, промени или преустройства.
   Член 15
   Смъртни случаи сред личния състав на EUMM Georgia
   1.   Ръководителят на мисията има право да предприеме действия и да направи необходимите разпореждания за репатрирането на починал член на личния състав на EUMM Georgia, както и на личното му имущество.
   2.   Не се извършва аутопсия на тялото на починал член на личния състав на EUMM Georgia без съгласието на заинтересованата държава и без присъствието на представител на EUMM Georgia и/или на заинтересованата държава.
   3.   Приемащата държава и EUMM Georgia си сътрудничат в максимална степен за бързото репатриране на починали членове на личния състав на EUMM Georgia.
   Член 16
   Комуникации
   1.   EUMM Georgia може да инсталира и използва устройства за радиоразпръскване и радиоприемане, както и сателитни системи. Мисията си сътрудничи с компетентните органи на приемащата държава с оглед избягване на конфликти при използването на съответните честоти. Приемащата държава предоставя безплатен достъп до честотния спектър.
   2.   EUMM Georgia има право на неограничена комуникация по радиостанции (включително сателитни, мобилни и портативни радиостанции), телефон, телеграф, факс и други средства, както и право да инсталира необходимото оборудване за поддръжка на тези комуникации в и между базите на EUMM Georgia, включително поставяне на кабели и наземни линии за целите на операцията.
   3.   В рамките на своите бази EUMM Georgia може да приема разпоредби, необходими за предаването на пощенски пратки, изпращани или получавани от EUMM Georgia и/или личния състав на мисията.
   Член 17
   Искове в случай на смърт, телесни повреди, щети и загуби
   1.   EUMM Georgia и личният състав на EUMM Georgia не носят отговорност за каквито и да било щети или загуби на гражданско или държавно имущество, предизвикани от дейности, свързани с оперативните потребности, или от дейности, свързани с граждански безредици или защитата на EUMM Georgia.
   2.   С оглед постигането на извънсъдебно споразумение, исковете за обезщетение при щети или загуба на гражданско или държавно имущество, които не са обхванати от параграф 1, както и исковете за обезщетение при смърт или телесна повреда на лице и за щети или загуба на имущество на EUMM Georgia се предават на EUMM Georgia чрез компетентните органи на приемащата държава в случай на искове, предявени от юридически или физически лица от приемащата държава, или на компетентните органи на приемащата държава в случай на искове, предявени от EUMM Georgia.
   3.   Когато не може да се постигне уреждане на спора по споразумение, искът се подава до комисия по исковете, състояща се от равен брой представители на EUMM Georgia и на приемащата държава. Уреждането на исковете става по общо съгласие.
   4.   Когато не може да се разреши в комисията по исковете, спорът:

               а)

               се разрешава по дипломатически път между приемащата държава и представители на ЕС, за искове до 40 000 EUR включително;

               б)

               се отнася до арбитражен трибунал, чиито решения са обвързващи, за искове, надхвърлящи сумата, посочена в буква а).

         5.   Арбитражният трибунал се състои от трима арбитри, като единият арбитър е посочен от приемащата държава, вторият — от EUMM Georgia, а третият се определя съвместно от приемащата държава и EUMM Georgia. Когато една от страните не посочи арбитър в рамките на два месеца или когато между приемащата държава и EUMM Georgia не може да се постигне съгласие за третия арбитър, въпросният арбитър се назначава от председателя на Съда на Европейските общности.
   6.   Между EUMM Georgia и административните органи на приемащата държава се сключва административно споразумение за определяне на мандата на комисията по исковете и на трибунала, процедурата, приложима в рамките на тези органи, и условията, при които се предявяват искове.
   Член 18
   Връзка и спорове
   1.   Всички въпроси, свързани с прилагането на настоящото споразумение, се разглеждат съвместно от представители на EUMM Georgia и на компетентните органи на приемащата държава.
   2.   Ако не е постигнато предварително споразумение, споровете относно тълкуването или прилагането на настоящото споразумение се разрешават между приемащата държава и представители на ЕС единствено с дипломатически средства.
   Член 19
   Други разпоредби
   1.   Когато настоящото споразумение се отнася до привилегии, имунитети и права на EUMM Georgia и личния състав на EUMM Georgia, правителството на приемащата държава отговаря за прилагането и спазването им от страна на съответните местни власти на приемащата държава.
   2.   Нищо в настоящото споразумение няма за цел и не трябва да се тълкува като отмяна на права на държавите-членки на ЕС или други държави, участващи в EUMM Georgia, в рамките на други споразумения.
   Член 20
   Разпоредби за прилагане
   За целите на прилагането на настоящото споразумение въпросите от оперативен, административен и технически характер могат да бъдат предмет на отделни договорености, които се сключват между ръководителя на мисията и административните органи на приемащата държава.
   Член 21
   Заключителни разпоредби
   1.   Настоящото споразумение влиза в сила от датата на получаването по дипломатически път на последната писмена нотификация относно изпълнението от страните на вътрешните им процедури, необходими за влизане в сила на настоящото споразумение.
   2.   Независимо от параграф 1, разпоредбите, които се съдържат в член 4, параграф 8, член 5, параграфи 1—3, 6 и 7, член 6, параграфи 1, 3, 4, 6 и 8—10, членове 14 и 17, се смята, че се прилагат от датата на разполагане на първия член на личния състав на EUMM Georgia, ако тази дата е по-ранна от датата на влизане в сила на настоящото споразумение.
   3.   Промени и изменения в настоящото споразумение се правят по взаимно писмено съгласие на страните. Промените и измененията се извършват под формата на отделни протоколи, които представляват неделима част от настоящото споразумение и влизат в сила съгласно правилото в член 21, параграф 1 от настоящото споразумение.
   4.   Настоящото споразумение остава в сила до момента, в който която и да е от страните информира писмено другата страна относно желанието си да прекрати споразумението. Прекратяването на настоящото споразумение влиза в сила шест месеца след датата на получаването на тази нотификация. Прекратяването на настоящото споразумение не засяга правата и задълженията, произтичащи от изпълнението на споразумението преди неговото прекратяване.

      Съставено в Брюксел на 3 ноември 2008 година в два оригинални екземпляра на английски език.

            За Европейския съюз

            За Грузия